THG ซัด “แฮตทริก” ราคาทรุดต่ำจอง 3 วันรวด ผู้ถือหุ้นจองกระอัก
THG ซัด "แฮตทริก" ราคาทรุดต่ำจอง 3 วันรวด ผู้ถือหุ้นจองกระอัก ล่าสุดปิดตลาดวันนี้ที่ 29.50บาท ปรับตัวลดลง 4 บาท หรือ 11.94% สูงสุดที่ 32.50 บาท ต่ำสุดที่ 29.25 บาท ด้วยมูลค่าซื้อขาย 757.31 ล้านบาท
12 ธ.ค. 2560

ผู้สื่อข่าวรายงานว่า ราคาหุ้นบริษัท ธนบุรี เฮลท์แคร์ กรุ๊ป จำกัด (มหาชน) หรือ THG ปิดตลาดวันนี้ (12 ธ.ค.60) อยู่ที่ 29.50บาท ปรับตัวลดลง 4 บาท หรือ 11.94% จากวันก่อนหน้า โดยระหว่างวันมีการปรับตัวขึ้นแตะระดับสูงสุดที่ 32.50 บาท และต่ำสุดที่ 29.25 บาท ด้วยมูลค่าซื้อขาย 757.31 ล้านบาท

ทั้งนี้ราคาหุ้น THG ปรับตัวลดลงต่อเนื่อง 3 วันทำการหลังจากเข้าทำการซื้อขายในตลาดหลักทรัพย์แห่งประเทศไทย (SET) ครั้งแรกในวันที่ 8 ธ.ค.ที่ผ่านมา ซึ่งมีราคาเสนอขายหุ้นสามัญให้แก่ประชาชนครั้งแรก (IPO) อยู่ที่ 38 บาท
โดยหากคำนวณส่วนต่างของราคาหุ้นราคาปิดตลาดวันนี้ (29.50 บ.) กับราคาเสนอขาย IPO (38 บ.) จะเท่ากับว่าเป็นการปรับตัวลดลงจนราคาหุ้นต่ำกว่าราคาเสนอขาย IPO อยู่ 8.50 บาท หรือ 22%